જે દિવસે કુલભૂષણ જાધવની ફાંસીની જાહેરાત ચૅનલો પર દર્શાવાતી હતી એ જ દિવસે ભારતીય તટરક્ષક દળોએ સમુદ્રમાં ફસાઈ ગયેલા પાકિસ્તાની મરીન કમાન્ડોમાંથી બે જણને મોતના મુખમાંથી ઉગારી લીધા હતા. પૂરમાં ને કુદરતી આફતમાં ભારતીય લશ્કર જેમને જાનના જોખમે મદદ કરે છે એ જ કાશ્મીરના વંઠેલા, મગરૂર, ચાવી આપેલા અને પાકિસ્તાની આત્મા ધરાવતા યુવાનોનું કૃત્ય શરમજનક હતું. તેઓ ઇલેક્ટ્રૉનિક વોટિંગ મશીન લઈને જઈ રહેલા સેન્ટ્રલ રિઝર્વ પૅરામિલિટરી ફોર્સ (CRPF)ના જવાનોનું અપમાન કરે, ધોલ મારે, લાત મારે ત્યારે બંદૂકની ટ્રિગર દબાવી દેવાનું મન થઈ આવે. અનેક ફારુક અબદુલ્લાઓ બેખોફ પથ્થરબાજોનું ઉપરાણું લે ત્યારે થાય કે ઉત્તર પ્રદેશમાં જેમ ઍન્ટિ-રોમિયો સ્ક્વૉડ બનાવી એમ કાશ્મીરમાં ઍન્ટિ-પથ્થર સ્ક્વૉડ બનાવવી જોઈએ. છતે હથિયારે સૈનિકના હાથ બંધાયેલા હોય ત્યારે દિલીપ જોશી કહે છે એવી ગૂંગળામણ થતી હશે...